OpenLLM-France/wikimedia huggingface dataset:
# Element (missatgeria instantània)

Element, anteriorment conegut com Riot.im, és un client de missatgeria instantània de codi obert basat en el protocol Matrix. És programari lliure i es distribueix sota la llicència Apache2. Utilitza el protocol federat, el que permet que l'usuari esculli un servidor per connectar. A més, Element implementa xifrat d'extrem a extrem, grups, canals i compartició d'arxius entre usuaris. És disponible com a aplicació web, com a aplicació d'escriptori per a tots els principals sistemes operatius i com a aplicació mòbil per l'Android i iOS. El desenvolupament de l'aplicació el realitza principalment l'empresa New Vector Limited, que també participa en el desenvolupament del protocol Matrix.
Element va ser originalment anomenat Vector, quan es va publicar en versió beta el juliol de 2016. Es va rebatejar com Riot.im el setembre del mateix any. Al novembre es va efectuar la primera implementació de xifrat d'extrem a extrem de Matrix i es va publicar com a beta per als usuaris. Al juliol de 2020 es va tornar a canviar el nom a Element, per tenir un nom senzill de recordar i unificar la nomenclatura entre els diversos productes de la companyia.
Element és ben conegut per la capacitat d'integrar altres plataformes de comunicació en l'aplicació mitjançant Matrix, com IRC, Slack, Telegram entre d'altres. També integra comunicació per veu i vídeo entre parells i xats de grup mitjançant WebRTC. A causa que cada persona pot allotjar el servidor de xat i l'aplicació en si mateix, Element és sovint recomanat pels defensors de privadesa.

## Referències

* ↑ «Riot-im» (html) (en anglès). Free Software Foundation. Arxivat de l'original el 4 de setembre de 2018. [Consulta: 21 maig 2020].
* ↑ Error: hi ha títol o url, però calen tots dos paràmetres.Error: hi ha arxiuurl o arxiudata, però calen tots dos paràmetres.«». Arxivat de l'[ original] el 4 de septiembre de 2018. [Consulta: 26 octubre 2018].
* ↑ «Riot – Riot – open team collaboration». about.riot.im. [Consulta: 18 octubre 2018].
* ↑ «Riot-im». directory.fsf.org. Arxivat de l'original el 4 de septiembre de 2018. [Consulta: 26 octubre 2018].
* ↑ Riot.im. «Say Hello To Vector!». Riot.im, 09-06-2016. [Consulta: 18 octubre 2018].
* ↑ Riot.im. «Let’s Riot!». Riot.im, 19-09-2016. [Consulta: 18 octubre 2018].
* ↑ Riot.im. «Riot releases end-to-end encryption: get ready to chat securely!». Medium, 21-11-2016. [Consulta: 18 octubre 2018].
* ↑ Riot.im. «Let’s Riot!». Riot.im, 19-09-2016. [Consulta: 18 octubre 2018].
* ↑ Zhong, Peng. «Riot - Projects - PRISM Break». prism-break.org. Arxivat de l'original el 28 de febrer de 2019. [Consulta: 26 octubre 2018].

## Vegeu també

* IRC
* Protocol d'inici de sessió
* XMPP

## Enllaços externs

* Lloc web oficial
# Element Florístic Tirrènic Balear

S'anomena Element Florístic Tirrènic Balear el grup corològic balear que inclou els endemismes d'origen tirrenià, que són ara els tàxons localitzats a les illes de la Mediterrània Occidental (Gimnèsies, Pitiüses, illes de Ieras, Còrsega, Sardenya, illes Toscanes i fins i tot illots propers a la Costa de Sicília).
Tàxons tirrènics a les Balears:
* Arenaria balearica L.
* Arum pictum L. f.
* Asplenium balearicum Shivas
* Bellium bellidioides L.
* Cephalaria squamiflora (Sieber) Greuter subsp. mediterranea (Viv.) Pignatti
* Cymbalaria aequitriloba (Viv.) A. Cheval.
* Delphinium pictum L. subsp. pictum
* Lavatera triloba L. subsp. pallescens (Moris) Nyman
* Micromeria filiformis (Aiton) Benth.
* Micromeria microphylla (D'Urv.) Benth.
* Naufraga balearica Constance & Cannon
* Serapias nurrica Corrias
* Sesleria insularis Sommier
* Soleirolia soleirolii (Req.) Dandy
* Teucrium marum L. subsp. marum
* Thymus herba-barona Loisel.
* Urtica atrovirens Req. ex Loisel. subsp. atrovirens
# Duplín

Duplín és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1379.
# Eli Harpocratió

Eli Harpocratió (Aelius Harpocration) fou un escriptor i retòric grec que segons s'esmenta a Suides va escriure una gran varietat d'obres de retòrica i filosofia com Περὶ τῶν δοκούντων τοῖς ῥήτορσιν ἠγνοεῖσθαι, Ὑποθέσεις λόγων Ὑπερίδου, Περὶ τέχνης ῥητορικῆς, Περὶ ἰδ?ν i altres, de les que cap s'ha conservat. Encara que en un altre lloc s'esmenta a Gai Harpocratió (Caius Harpocration) com a autor de les mateixes obres sembla que es tractaria d'un error i que Eli i Gai eren la mateixa persona, potser en realitat Gai Eli Harpocratió.

## Referències

* Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III) [Consulta: 22 desembre 2009]. Vol. 2 Pàg. 353 [HARPOCRATION, AE'LIUS]
# Dòcim

Dòcim és el nom dels següents personatges:
* Dòcim de Macedònia, oficial de l'exèrcit de Macedònia
* Dòcim o Docimi, jurista grecoromà
# El secret de la llegenda perduda

El secret de la llegenda perduda (títol original: Baby: Secret of the Lost Legend) és una pel·lícula estatunidenca dirigida per Bill L. Norton, estrenada l'any 1985. Ha estat doblada al català.

## Argument

Georges i Susan, una parella de paleontòlegs, descobreix a Àfrica una família de brontosaures. El cruel Dr. Kiviat mata el mascle i captura la femella. Georges i Susan s'esforcen per salvar de les seves urpes el petit brontosaure que han batejat Baby.

## Repartiment

* William Katt: George Loomis
* Sean Young: Susan Matthews-Loomis
* Patrick McGoohan: Dr. Éric Kiviat
* Julian Fellowes: Nigel Jenkins
* Kyalo Mativo: Cephu
* Hugh Quarshie: Kenge Obe
* Olu Jacobs: Coronel Nsogbu
* Eddie Tagoe: Sergent Gambwe
* Edward Hardwicke: Dr. Pierre Dubois
* Julian Curry: Etienne
* Alexis Meless: El guia
* Susie Nottingham: Baki, l'ajudant del laboratori
* Stephan Krora: El capità del port
* Anthony Sarfot: El cap del poble
* Jeannot Banny: Soldat assassí

## Referències

* ↑ El secret de la llegenda perduda a Box Office Mojo (anglès)
* ↑ esadir.cat. El secret de la llegenda perduda. esadir.cat.
* ↑ «Baby: Le secret de la légende oubliée». Cinémotions. Arxivat de l'original el 2012-11-13. [Consulta: 14 abril 2012].
* ↑ «Baby: Le Secret de la légende oubliée». fan-de-cinémas.com. Arxivat de l'original el 2018-02-17. [Consulta: 8 juny 2016].
* ↑ «Baby: Secret of the Lost Legend». The New York Times.
# Emily Warren Roebling

Emily Warren Roebling (Cold Spring, Nova York, 23 de setembre de 1843 – Trenton, Nova Jersey, 28 de febrer de 1903) va ser l'enginyera al capdavant de la construcció del Pont de Brooklyn.

## Biografia

Emily Warren Roebling va néixer el 1843 en una família de dotze fills. Els seus pares, però sobretot el seu germà Gouverneur K. Warren, van animar-la a estudiar. Per mitjà també del seu germà va conèixer el seu futur marit, Washington Roebling, ja que tots dos eren enginyers, vocació que es va despertar en ella en sentir-los parlar de les possibilitats de desenvolupament que tenia. De fet després del casament, la parella va viatjar a Europa per conèixer noves tècniques de pous de cimentació per aplicar-les als ponts, donat que Washington ja treballava en el Pont de Brooklyn amb el seu pare.
El pare va morir al poc de començar les obres per una infecció de tètanus i el fill va desenvolupar la síndrome de descompressió, així que el pont quedava sense enginyer en cap. Mentre Washington es tractava, la seva dona el visitava i rebia instruccions per als obrers, a qui ben aviat va començar a dirigir en solitari. Va formar-se de manera autodidacta per poder dur a terme aquesta feina, especialment pel que fa a resistència de materials. El seu marit l'anava guiant per instal·lar els cables de suspensió que fan famós el pont.
Va estar al càrrec del pont durant catorze anys, durant els quals no solament dirigia els treballs físics sinó que s'ocupava dels contactes amb els polítics i inversors associats a l'obra. Equips d'enginyeria rivals volien prendre el càrrec al seu marit, que no podia gairebé visitar el pont a causa del dolor, però ella va negociar i va pronunciar eloqüents discursos que van permetre que la construcció continués en mans de la parella. Mentrestant va tenir un fill, a qui atenia sense interrompre els treballs.
En completar la construcció del pont, Emily Warren Roebling va ser la primera persona a creuar-lo, com consta a la placa commemorativa que es va instal·lar en un dels extrems. Posteriorment, va dedicar-se a tasques filantròpiques dins la Relief Society i participà activament en els debats del seu temps fins a la seva mort.

## Referències

* ↑ Weigold,, Marilyn. (1984). Silent Builder: Emily Warren Roebling and the Brooklyn Bridge. Associated Faculty Press. ISBN 0-8046-9349-8
* ↑ «Emily Warren Roebling» (en anglès). Encyclopaedia Britannica. [Consulta: 28 juliol 2023].
* ↑ Butler, W. P. «Caisson disease during the construction of the Eads and Brooklyn Bridges: A review». Undersea & Hyperbaric Medicine: Journal of the Undersea and Hyperbaric Medical Society, Inc, 31, 4, 2004, pàg. 445–459. ISSN: 1066-2936. PMID: 15686275.
* ↑ «Emily Warren Roebling» (en anglès). American Society of Civil Engineers (ASCE). Arxivat de l'original el 2019-10-22. [Consulta: 28 febrer 2018].
* ↑ Weigold, Marilyn E. Roebling, Emily Warren (1843-1903), surrogate chief engineer of the Brooklyn Bridge | American National Biography (en anglès). DOI 10.1093/anb/9780198606697.article.2091932.
# Eladio Rosabal Cordero

Eladio Rosabal Cordero (Heredia, 15 de setembre de 1894 - Heredia, 26 d'abril de 1965) fou un futbolista costa-riqueny de la dècada de 1920.
Pel que fa a clubs, destacà a Club Sport La Libertad i Club Sport Herediano, club del qual en fou fundador. Between 1921 and 1933, Rosabal Cordero played for Herediano and won eight Primera División de Costa Rica championships.
Fou internacional amb la selecció de Costa Rica en dos partits, essent també seleccionador nacional l'any 1921.

## Referències

* 1 2 3 «Eladio Rosabal Cordero: un líder y pionero del Herediano». Nacion, 10-11-2007. Arxivat de l'original el 2009-05-30.
* ↑ «ELADIO ROSABAL CORDERO». Salón de la Fama del Deporte Costa Rica [Consulta: 21 octubre 2008]. Arxivat 2016-07-29 a Wayback Machine. «Còpia arxivada». Arxivat de l'original el 2016-07-29. [Consulta: 13 maig 2019].
# Alec MacGillis

Alec MacGillis (Pittsfield, ?) és un periodista d'investigació estatunidenc especialitzat en polítiques públiques i membre de ProPublica. Ha treballat en mitjans de comunicació com ara The Washington Post, The Baltimore Sun, The New Yorker i The New York Times Magazine. L'any 2016 va guanyar el Premi Robin Toner a l'excel·lència en reportatge polític, i el 2017, el Premi George Polk de reportatge nacional i el Premi Elijah Parish Lovejoy.
És autor de The cynic (2014), una biografia sobre el senador Mitch McConnell, i d'A l'ombra d'Amazon. Una història del nostre futur, el seu primer llibre traduït al català, sobre els efectes en el món laboral del model de negoci d'Amazon i com els cànvis d'hàbits de consum que promou la multinacional empobreix les classes populars i fa augmentar la desigualtat social.

## Referències

* ↑ «Alec MacGillis | Activitats». CCCB. [Consulta: 7 juliol 2022].
* ↑ Simó Rodríguez, Joan. «L’Amèrica amazònica d’Alec MacGillis». Núvol, 07-04-2022. [Consulta: 7 juliol 2022].
* ↑ Saranga, Sergi. «Treballar en un mal lloc: Amazon i la nova fractura als Estats Units». Catarsi Magazín, 07-07-2022. [Consulta: 7 juliol 2022].
* ↑ Pareja, Pol. «Alec MacGillis: “Amazon está destruyendo las clases medias en EEUU”» (en castellà). eldiario.es, 08-04-2022. [Consulta: 7 juliol 2022].
* ↑ Gutiérrez, Àlex. «Alec MacGillis: "Els qui abans anaven a la fàbrica ara treballen als magatzems d'Amazon, però per molts menys diners"». Ara, 09-04-2022. [Consulta: 7 juliol 2022].
# Fenicides

Fenicides (Phoenicides, Phoinikídes Φοινικίδης) fou un poeta còmic grec nadiu de Mègara, pertanyent a la nova comèdia. Va florir a l'entorn del 280 aC; en una de les seves obres critica la lliga de Pirros de l'Epir i Antígon.
Algunes obres seves són:
* Αὐλητρίδες
* Μισουμένη o Μισούμενος
* Φύλαρχος

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Trutxelles

Trutxelles és un despoblat ubicat al nord del terme municipal d'Onda, en un emplaçament desconegut en l'actualitat. Alguns documents medievals el citen juntament amb Ribesalbes i Berita, per la qual cosa degué estar ubicat en aquella zona.

## Referències

* ÀLVARO, Maria Teresa (2015). Estudi lingüístic de la toponímia rural d'Onda. Castelló: Publicacions de la Universitat Jaume I.
* RULL, Baltasar (1967). Noticiario Histórico de Onda. Onda: Gràfiques Magovi.
# Edifici del Casino Olotí

El Casino Olotí és una obra d'Olot (Garrotxa) inclosa a l'Inventari del Patrimoni Arquitectònic de Catalunya.

## Descripció

És un edifici reconstruït l'any 1939. Actualment consta de dos pisos i planta baixa. A la part que dona al passeig del firal té en primer pis quatre grans finestrals i conc al segon. A la part baixa hi ha una discoteca. L'altra façana té cinc finestres més petites que les primeres.
L'inici dels edificis firal cal situar-lo al segle xvi. La reforma de la urbanització del firal es va fer el 1878.

## Referències

* 1 2 «Casino Olotí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Feniers

Feniers (en francès Féniers) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 93 habitants. Està integrada a la Communauté de communes des Sources de la Cruesa.

## Demografia

Evolució demogràfica :
| 1968 | 1975 | 1982 | 1990 | 1999 |
| 136 | 128 | 110 | 105 | 93 |

## Administració

Llista d'alcaldes :
| Període | Identitat |
| 1994-2001 | Éliane Giron |
| 2001-2008 | Alain Lescure |
| 2008-2010 | Jean-Claude Alamarguy |
| 2010- | Nathalie Peyrat |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# HKK Široki

El HKK Široki (Hrvatski košarkaški klub Široki) és un club de bàsquet de la ciutat de Široki Brijeg a Bòsnia i Hercegovina.
Fundat el 1974, el club es va convertir en el centre de bàsquet al sud-oest de la República Socialista de Bòsnia i Hercegovina. Amb el nom de KK Mladost, el club va participar en lligues inferiors durant anys, però va haver de deixar les seves activitats durant dos anys, el 1992, a causa de la Guerra de Bòsnia. Després, el club va passar a anomenar-se HKK Široki i va aconseguir un lloc a la recent creada lliga nacional de Bòsnia, on s'ha convertit en el club amb més èxits.

## Palmarès

* Lliga bosniana
** Campions (10): 1997-98, 2001-02, 2002-03, 2003-04, 2006-07, 2008-09, 2009-10, 2010-11, 2011-12, 2018-19
** Finalistes (7): 2000-01, 2004-05, 2005-06, 2012-13, 2013-14, 2014-15, 2019-20
* Copa bosniana
** Campions (9): 1997-98, 2001-02, 2002-03, 2003-04, 2005-06, 2007-08, 2010-11, 2011-12, 2013-14

## Enllaços externs

* Web oficial del club
* Palmarès a Eurobasket.com
# Agut

«Agut» té aquests significats:
* Accent agut, caràcter diacrític
* Angle agut, angle de menys de 90°
* To agut, so relatiu amb una freqüència elevada
* Agut (medicina), malaltia que segueix un procés relativament ràpid i breu
* Agut, forma, generalment d'una fulla, que acaba en punta llarga i subtil, vegeu tipus de fulles
# Aguts

Aguts és un municipi occità del Tolosà, en el Llenguadoc, situat a la regió d'Occitània i del departament del Tarn.

## Administració i política
### Alcaldes

Llista d'alcaldes :
| Període | Identitat | Partit |
| 1878-1900 | Guilhaume Chaffort | |
| 1900-1912 | Félix Olivier | |
| 1912-1942 | Gaston-Pierre Arquier | |
| 1942-1954 | Joseph Rouanet | |
| 1954-1983 | Julien Laflou | |
| 1983-2001 | Daniel Prezelin | |
| 2001-2008 | Ellen Bourjade | |
| 2008-2020 | Alain Pou | sense |
| 2020-2026 | Francis Cescato | |

## Demografia

Evolució demogràfica :
| 1831 | 1962 | 1968 | 1975 | 1982 | 1990 | 1999 | 2007 | 2018 |
| 670 | 246 | 217 | 177 | 193 | 164 | 187 | 218 | 227 |
| Des de 1962: població sense dobles comptes |||||||||

## Referències

* ↑ Toponímia occitana
Viccionari
# Airbus Helicopters

Airbus Helicopters (abans Eurocopter) és un fabricant d'helicòpters europeu. És la companyia més gran d'aquesta indústria arreu del món en termes de beneficis i d'helicòpters construïts propulsats amb turboeixos. La seva seu central és a l'aeroport de Marsella-Provença, a Occitània. Les factories principals d'Airbus Helicopters estan situades a la seu de Marinhana (Occitània), a Donauwörth (Alemanya) i a Albacete (Espanya). L'1 de gener de 2014 la companyia va passar d'anomenar-se Eurocopter a Airbus Helicopters.

## Història

Airbus Helicopters s'ha format després de fusions consecutives de diverses empreses constructores d'helicòpters. El grup Eurocopter va ser format el 1992 per la fusió entre les divisions d'helicòpters de la francesa Aérospatiale i l'alemanya Daimler-Benz Aerospace. Companyies que recollien l'herència dels pioners com Louis Blériot a França i Messerschmitt i Focke-Wulf a Alemanya.

## Models d'helicòpters

Després del canvi de nom de la companyia a Airbus Helicopters la companyia han reanomenat la majoria dels seus productes amb un sistema simplificat amb H + el codi de l'helicòpter (ascendent en relació al pes) + M (només per a les versions militars):
| Nom comercial anterior | Nou nom comercial | Nou nom comercial |
| Civil o militar | Civil | Militar |
| EC120 B | H120 | – |
| AS350 B2 | AS350 B2 | – |
| AS350 B3e | H125 | – |
| AS550 C3e | – | H125M |
| EC130 T2 | H130 | – |
| EC135 T3/P3 | H135 | – |
| EC635 T2e/P2e | – | H135M |
| EC145e | EC145 | – |
| EC145 T2 | H145 | – |
| EC645 T2 | – | H145M |
| AS365 N3+ | AS365 N3+ | – |
| AS565 MBe | – | AS565 MBe |
| EC155 B1 | H155 | – |
| X4 | H160 | – |
| EC175 | H175 | – |
| AS332 C1e | AS332 C1e | – |
| AS332 L1e | AS332 L1e | – |
| AS532 ALe | – | AS532 ALe |
| EC225e | H225 | – |
| EC725 | – | H225M |
| NH90 | – | NH90 |
| Tigre (EC665) | – | Tiger |
* H120
* H125
* H135
* H145
* H155
* AS532 Super Puma
* Tiger ARH
* NH90

## Referències

* ↑ http://www.bdli.de: Strategische Neuaufstellung bei Eurocopter: Massive Investitionen in neue Produkte und Dienstleistungen – finanziert durch Strukturwandel:
* ↑ eurocopter.com: Turnover in 2009 - Eurocopter, an EADS company Arxivat 2010-04-01 a Wayback Machine.
* ↑ "Legal Notice and Disclaimer Arxivat 2011-06-29 a Wayback Machine.." Eurocopter. Consultat el 8 de desembre de 2010. "[...]whose registered Office is located Aéroport International Marseille-Provence – 13725 Marignane Cedex - France"
* ↑ Sheppard, Ian. «Eurocopter To Be Renamed Airbus Helicopter». AIN Online. Arxivat de l'original el 2013-11-02. [Consulta: 16 novembre 2013].
* ↑ «Eurocopter genealogy». Arxivat de l'original el 2011-01-14. [Consulta: 2 gener 2012].
* ↑ Rotor Magazine, Núm. 100. «History is written with an H». Airbus Helicopters. Arxivat de l'original el 2021-04-09. [Consulta: 2 juny 2015].

## Enllaços externs

* Web oficial d'Eurocopter Arxivat 2007-05-04 a Wayback Machine.
* Cronologia d'Eurocopter a la web Helis.com
# Acuminita

L'acuminita és un rar mineral d'estronci, alumini, fluor, oxigen i hidrogen. Químicament és un fluorur hidroxilat i hidratat, de fórmula química SrAlF₄(OH)·H₂O, incolor o blanc. La seva duresa 3,5 a l'escala de Mohs i té una densitat entre 3,295 i 3,305 g/cm³. Cristal·litza en el sistema monoclínic. El seu nom prové del llatí acuminis que fa referència a la forma de punta dels cristalls. Fou descobert a Ivigtut, Groenlàndia el 1987.
Segons la classificació de Nickel-Strunz, l'acuminita pertany a «03.CC - Halurs complexos. Soroaluminofluorurs» juntament amb els següents minerals: gearksutita, tikhonenkovita, artroeïta, calcjarlita, jarlita i jørgensenita.

## Referències

* ↑ Riba, O.; Melgarejo, J.C.; Mata, J.M. Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 3 abril 2012].
* ↑ Pauly, H.; Petersen, O.V. «Acuminite, a new Sr-fluoride from Ivigtut, South Greenland». Neues Jahrb. Mineral. Monatsh., 1987, pàg. 502-514.
* ↑ Anthony, J.W.; Bideaux, R.A.; Bladh, K.W. [et al.].. «Acuminite». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 9 abril 2014].
# Alberto Mariotti

Alberto Mariotti (23 d'agost de 1935) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1962.

## Referències

* ↑ Alberto Mariotti at BDFA.com.ar (castellà)
# Alberto Marvelli

Alberto Marvelli (italià: Albert Marvelli) (Ferrara, 21 de març de 1918 - Rimini, 5 d'octubre de 1946), va ser un jove laic salesià i polític democratacristià italià. Va ser membre de l'Acció Catòlica i de la Pia Unió de Cooperadors Salesians. Al costat dels Servents de Déu, Pares Luigi Sturzo i Primo Mazzolari, i un grup de laics, dirigits per Alcide De Gasperi, fou un dels fundadors de la Democràcia Cristiana a Itàlia, per la qual va ser candidat a diputat per Rímini.
Marvelli, a més de la seva activitat política, va destacar pel seu amor a Crist i l'Eucaristia. Va morir atropellat en un carrer de la ciutat de Rimini, el 1946, a l'edat de 28 anys, i fou beatificat el 2003 pel papa Joan Pau II.

## Vegeu també

* Democràcia cristiana (Itàlia)
* Alcide De Gasperi
* Amintore Fanfani
* Aldo Moro

## Referències

* ↑ «Biografia d'Alberto Marvelli a pàgina web del Vaticà».

## Enllaços externs

* Discurs de beatificació per Joan Pau II(castellà)(italià)(alemany)(anglès)(portuguès)(francès)
* Article sobre Alberto en el Butlletí Salesià de Centreamèrica(castellà)
* Pàgina sobre Alberto al portal de la seva diòcesi natal Arxivat 2011-07-04 a Wayback Machine.(italià)
# Alison Carroll

Alison Carroll (Croydon, 21 de maig de 1985) és una gimnasta, model i actriu anglesa. Ha estat el model oficial de Lara Croft des d'agost de 2008.

## Biografia

Alison Carroll va néixer al barri de Croydon, Londres, a Anglaterra.
Es va formar a la «Urdang Academy in Musical Theatre» i es va graduar el 2007. Ha representat a la Gran Bretanya com gimnasta professional i s'ha presentat davant el príncep Carles. També va ser entrenadora de gimnàstica per a nens, i va fer la coreografia de l'equip juvenil guanyadora del Campionat Nacional Britànic.
Des de 2007 ha estat una actriu registrada. Des de 2007, Carroll ha estat una actriu registrada. L'agost de 2008, quan treballava com a recepcionista al club de golf, es va anunciar que Carroll seria la nova model Lara Croft pel darrer vídeojoc representant la heroïna, Tomb Raider: Underworld. Carroll va substituir Karima Adebibe, que es va retirar d'aquest paper a principis de l'any. Carroll va ser-ho fins al 2010.
És el primer modela de Lara Croft amb competències en gimnàstica.

## Filmografia

* 2009: Doghouse: l'adolescent
* 2010: Life is any Art: Clara Jones
* 2010: The Kid: Clare
* 2011: Amsterdam Heavy: Monique Lander
* 2011: Love+1: La dona
* 2011: Misconnect: Jess
* 2011: Claustrofobia: Lady
* 2012: Amina: Lucy
* 2014: Inspektor Jurat: Louise
* 2014: Devil's Tower: Fiona
* 2015: Gridiron UK: Jenny
* 2016: Swipe Right Horror: Michelle

## Referències

* 1 2 «Pictured: The new Lara Croft is unveiled as a former gymnast ... from Croydon!» (en anglès). Daily Mail, 11-08-2008. [Consulta: 7 maig 2010].
* ↑ Singh, Anita. «New Lara Croft unveiled for latest Tomb Raider video game» (en anglès). The Daily Telegraph, 11-08-2008. [Consulta: 7 maig 2010].
* ↑ MCS Agency (anglès)
* ↑ MCS Agency Arxivat 2008-06-13 a Wayback Machine.
* ↑ Weinberg, Jonathan. «Meet the sexy new Lara Croft» (en anglès). The Sun, 11-08-2008. [Consulta: 7 maig 2010].
* ↑ GridIron UK (anglès)

## Enllaços externs

* Web oficial Arxivat 2019-07-04 a Wayback Machine. (anglès)